2หุ้นอสังหาปันผลสะพัดพันล้าน
หุ้นอสังหาริมทรัพย์กำไรดี- ปันผลสะพัดพันล้าน
18 ก.พ. 2553

หุ้นอสังหาริมทรัพย์กำไรดี- ปันผลสะพัดพันล้าน 
นายสมบัติ กิตติโภคิรัตน์   รองกรรมการผู้จัดการ บริษัท แอล.พี.เอ็น.ดีเวลลอปเมนท์ (LPN)เปิดเผยว่า บริษัทมีกำไรสุทธิในปี2552 จำนวน 1,358.74  ล้านบาทมีกำไรสุทธิต่อหุ้น  0.93  บาทเพิ่มขึ้น 12.71%  จากงวดเดียวกับของปีก่อนที่มีกำไรสุทธิ  1,205.51 ล้านบาทมีกำไรสุทธิ  0.82  บาท 
นอกจากนี้คณะกรรมการบริษัทมีมติอนุมัติใจ่ายเงินปันผลให้กับผู้ถือหุ้นสำหรับผลการดำเนินงานงวดครึ่งปีหลังอีกหุ้นละ  0.34 บาท   คิดเป็นเม้ดเงินรวม 501.73 ล้านบาท ซึ่งเมื่อนับรวมกับงวดครึ่งปีแรกที่จ่ายไปแล้ว 0.16  บาท ทำให้ทั้งปีบริษัทจ่ายเงินปันผลให้กับผู้ถือหุ้นรวมทั้งสิ้น 0.50 บาท  หรือให้ผลตอบแทนกับผู้ถือหุ้นในอัตรา  7.35%  โดยขณะนี้หุ้น LPN ซื้อขาย  6.80  บาท  ปรับตัวเพิ่มขึ้น 0.20 บาทหรือ 3.03 % 
ด้านนายคุณวุฒิ  ธรรมพรหมกุล   กรรมการผู้จัดการ บริษัท โฮม โปรดักส์ เซ็นเตอร์ (HMPRO) กล่าวว่า  บริษัทมีกำไรสุทธิ1,142.85 ล้านบาท มีกำไรต่อหุ้น0.31 บาทเพิ่มขึ้น 19.12% จากงวดเดียวกันของปีก่อนที่มีกำไร 959.41  ล้านบาทมีกำไรสุทธิต่อหุ้น 0.24  บาท  ซึ่งคณะกรรมการอนุมัติให้ปันผลงวดครึ่งปีหลังกับผู้ถือหุ้นอีกหุ้นละ 0.16 บาทหรือ 594.23 ล้านบาท ทั้งนี้หุ้นLPN-HMPRO ที่ประกาศจ่ายเงินปันผลคิดเป็นเงินรวม 1,093.62 ล้านบาท